钦定古今图书集成/明伦汇编/氏族典/第248卷 > 张瑛
## 钦定古今图书集成/明伦汇编/氏族典/第248卷 > 张瑛

按《明外史张瑛传》：“瑛字彦华，浙江建德人。永乐中举
于乡，入国学，除刑部主事，进员外郎。正统时，擢建宁
知府。邓茂七作乱，瑛为守御计，甚备。贼迫城，瑛率建
安典史郑烈会都指挥徐信军袭之，遂拔其呰，进右
参政，仍知府事。茂七既诛，其党林拾得等转掠城下，
瑛与从父敬御之。贼败，乘胜逐北，陷伏中，敬死。瑛被”
执，大骂不屈死。子熙，罗田主簿。时泉州守熊尚初亦
以拒贼被执死。